Document ID: /roh_data/filtered/fineweb-2-filterrobots_roh.jsonl.gz/23963

Ulteriur Grischun Accident mortal a Valzeina
A Valzeina è in requirent d'asil crudà la gievgia saira sur ina paraid-crap giu ed è sa disgrazià. Perquai che l'Afghan da 20 onns aveva periclità auters abitants dal center Flüeli cun in cunté han ins clamà la polizia.
Quella ha chattà l'um en il liber. Cu el ha smanatschà da far suicid han ils polizists pretendì sustegn d'in medi. Suenter è l'um glischnà ora ed è crudà la saira radund 200 meters sur la paraid-crap giuadora. La Rega ha pudì localisar la bara la notg. Il venderdi avantmezdi ha ella lura salvà la bara cun l'agid da spezialist dal Club Alpin Svizzer.
La procura publica ha instradà ina procedura d'inquisiziun.
RR novitads 17:00